O‘zbekistonlik Soyibjon Karamatullayev Qozog‘istonda o‘tkazilgan turnirning eng yaxshi bokschisi deb topildi

Qozog‘istonning Mangistau shahrida boks bo‘yicha 1999—2000-yillarda tug‘ilgan o‘smirlar o‘rtasida xalqaro turnir bo‘lib o‘tdi, deb xabar beradi “Olamsport.com”.

Bokenbay Saktaganov xotirasiga bag‘ishlab o‘tkazilgan musobaqada mezbonlardan tashqari Rossiya va o‘zbekistonlik bokschilar ham ringga ko‘tarildi.
O‘zbekistonlik Soyibjon Karamatullayev o‘z vazn toifasida g‘olib bo‘lishdan tashqari xalqaro turnirning eng yaxshi bokschisi deb ham topildi. U final jangida qozog‘istonlik raqibini yaqqol ustunlik bilan texnik nokaut evaziga mag‘lub etdi.